| Nukasgren. *Nuuk*, dan. *Godthåb* |
| --- |
|              |
| *Nukas. Paminklas Hansui Egedei* |
|  |
| 

NukasNukas

64°10′0″ š. pl. 51°44′0″ v. ilg.﻿ / ﻿64.16667°š. pl. 51.73333°r. ilg.﻿ / 64.16667; 51.73333﻿ (Nukas)Koordinatės: 64°10′0″ š. pl. 51°44′0″ v. ilg.﻿ / ﻿64.16667°š. pl. 51.73333°r. ilg.﻿ / 64.16667; 51.73333﻿ (Nukas) |
|  |
| Laiko juosta: (UTC-3) |
|  |
| **Valstybė** | Danijos vėliava Danija |
| **Autonomija** | Grenlandija Grenlandija |
| **Savivaldybė** | Sermersokas |
|  |
| **Įkūrimo data** | 1728 m. |
|  |
| **Gyventojų** (2016) | 17 316  |
|  |
|  **Vikiteka** | Nukas |

**Nukas** (grenlandiškai *Nuuk*, „pusiasalis", dan. *Godthåb*, „Geroji viltis") – Grenlandijos sostinė ir didžiausias šalies miestas. 2016 m. sausio duomenimis, Nuke buvo 17 834 gyventojų. Pagal šiuos duomenis Nukas yra viena mažiausių pasaulio sostinių.

Istorija
--------

Pirmieji miesto teritorijoje gyvenę žmonės buvo eskimai, čia apsigyvenę apie 2000 m. pr. m. e. Apie X m. e. a. čia atsikėlė vikingai, gyvenę čia beveik nebendraudami su vietiniais iki XVI a. Manoma, kad vikingus palikti Nuko apylinkes privertė pasikeitęs klimatas.

Miesto įkūrėju laikomas norvegų misionierius Hansas Egede, 1728 m. davęs gyvenvietei danišką Godthåb (Gerosios vilties) pavadinimą. 1733-1734 m. siautusi raupų epidemija nusinešė didžiosios dalies vietinių gyventojų gyvybes, tarp jų – ir H. Egede žmonos. Tai privertė H. Egede palikti salą. Tėvo darbus vėliau tęsė Paulius Egede.

Dabartinį Nuko pavadinimą miestui 1979 m. suteikė Grenlandijos savivalda. Kaip ir kitų salos miestų, Nuko populiaciją sudaro eskimai bei danai. Šiuo metu sostinėje gyvena daugiau nei ketvirtadalis visos Grenlandijos gyventojų.

Geografija
----------

Nukas įsikūręs už 10 km nuo Deiviso sąsiaurio ir maždaug už 240 km į pietus nuo šiaurės poliarinio rato.

Švietimo ir ugdymo įstaigos
---------------------------

Nuke įsikūręs Grenlandijos universitetas, taip pat veikia pora kolegijų bei žurnalistikos mokykla.

Susisiekimas
------------

Nukas yra svarbiausias Grenlandijos jūros uostas. 4 km atstumu nuo miesto įsikūręs Nuko oro uostas, kuriame veikia regioninės oro linijos Air Greenland.

Klimatas
--------

Klimatinė lentelė (°C, mm) | Vieta | Sau | Vas | Kov | Bal | Geg | Bir | Lie | Rugp | Rugs | Spa | Lap | Gru | Vid. met. |
| --- | --- | --- | --- | --- | --- | --- | --- | --- | --- | --- | --- | --- | --- |
| Nukas | -4.4 | -4.5 | -4.8 | -0.8 | 3.5 | 7.7 | 10.6 | 9.9 | 6.3 | 1.7 | -1.0 | -3.3 | 1.74 | Vid. aukšč. dienos temperat. |
| -10.1 | -10.6 | -10.6 | -6.1 | -1.5 | 1.3 | 3.8 | 3.8 | 1.6 | -2.5 | -5.8 | -8.7 | -3.89 | Vid. žemiau. dien. temperat. |
| 39 | 47 | 50 | 46 | 55 | 62 | 82 | 89 | 88 | 70 | 74 | 54 | 756 | Kritulių kiekis |
|

Giminingi miestai
-----------------

* Vokietija Kukshavenas (vok. *Cuxhaven*)
* Danija Olborgas (dan. *Aalborg*)
* Suomija Vanta (suom. *Vantaa*)
* Kinijos LR Čangčunas (kin. 长春, pinyin: *Chángchūn*)
* Jungtinės Amerikos Valstijos Tivertonas (angl. *Tiverton*)
* Danija Liungby-Torbekas (vok. *Lyngby-Tårbæk*)
* Švedija Hudingė (šved. *Huddinge*)
* Nyderlandai Zėvenaras (ol. *Zevenaar*)

Šaltiniai
---------

1. ↑  *Population in Greenland*. CITYPOPULATION. Nuoroda tikrinta 2016-12-11.

Nuorodos
--------

* Miesto svetainė (danų ir grenlandų k.) Archyvuota kopija 2005-08-28 iš Wayback Machine projekto.

**Nuko panorama**